Ο ***Ράγκναρ Θόρχαλσον*** (Ισλανδικά: Ragnar Þórhallsson, γεννήθηκε 6 Μαρτίου 1987), γνωστός και ως **Ράτζι (Raggie)**, είναι μέλος του ισλανδικού συγκροτήματος Of Monsters and Men. Μαζί με την **Νάννα Μπρίντιρς Χίλμαρσντοτιρ** κάνουν τα φωνητικά του συγκροτήματος, ενώ παίζει και την κιθάρα.

Παιδική ηλικία
--------------

Γεννήθηκε και μεγάλωσε στο Garðabæ, μία από τις πιο συντηρητικές πόλεις της Ισλανδία, αλλά από μικρός είχε έφεση στις τέχνες. Συγκεκριμένα, ασχολούταν κυρίως με την ζωγραφική ενώ η μουσική δεν τον είχε απασχολήσει ιδιαίτερα πριν την γνωριμία του με την Νάννα. Πήρε την πρώτη του κιθάρα σε ηλικία 9 ετών, ωστόσο δεν άρχισε να παίζει μέχρι και τα 17. Δεν παρουσίασε κάποιο ενδιαφέρον προς την ισλανδική μουσική, αλλά αντίθετα επηρεάστηκε από τις μουσικές προτιμήσεις της μεγαλύτερης αδερφής του, ακούγοντας αρχικά Hip-hop και έπειτα συγκροτήματα όπως *Blur, Placebo* (συγκρότημα) και *The Cure*. Φοίτησε στο *Iceland University of the Arts*, δίχως όμως να ολοκληρώσει τις σπουδές του.

Of monsters and men
-------------------

Με την Νάννα γνωρίστηκε στο Ρέικιαβικ το 2010 και εκείνη του πρότεινε να ενταχθεί στο συγκρότημα της "*Songbird*", το οποίο στην συνέχεια θα μετονομαζόταν με δική του προτροπή σε ***Of monsters and men*** και θα νικούσε τον ισλανδικό διαγωνισμό συγκροτημάτων Músíktilraunir. Έπειτα από αυτήν τους την επιτυχία το συγκρότημα άρχισε να αποκτά φήμη σε όλη την υφήλιο, ενώ το single τους Little talks κατόρθωσε να ανεβεί και να κρατήσει την πρώτη θέση για 3 εβδομάδες στην λίστα των πιο hot alternative τραγουδιών, χαρακτηρίστηκε ως το 3ο πιο επιτυχημένο τραγούδι του 2012 και κατάκτησε την 20η θέση στο *Billboard Hot 100*.

| Δισκογραφία | Έτος Κυκλοφορίας | Θέση στα εβδομαδιαία Billboard 200 |
| --- | --- | --- |
| *My Head is an Animal* | 2011 | 1 |
| *Beneath the Skin* | 2015 | 3 |
| *Fever Dream* | 2019 | 9 |

Fun Facts
---------

* Είναι αριστερόχειρας.
* Όπως όλα τα μέλη των Of Monsters and Men, έχει ένα τατουάζ σε σχήμα κύκλου, την σημασία του οποίου έχουν κρατήσει κρυφή.
* Έχει ύψος 1,78m.(5ft 10 in)
* Στον ελεύθερό του χρόνο ασχολείται με την ζωγραφική, ενώ πολλά από τα έργα του τα δημοσιεύει στον προσωπικό του λογαριασμό στο Instagram.

Εξωτερικοί σύνδεσμοι
--------------------

Ιστοσελίδα συγκροτήματος

Σελίδα στο Instagram

Παραπομπές
----------

1. ↑  «Of Monsters and Men: Coming into the light». *The Line of Best Fit* (στα Αγγλικά). Ανακτήθηκε στις 7 Νοεμβρίου 2021.
2. 1 2   *Of Monsters and Men - Icelandic Documentary with English Subtitles*, ανακτήθηκε στις 2021-11-13
3. ↑  «Interview: A 'little talk' with Of Monsters and Men». *Rappler* (στα Αγγλικά). Αρχειοθετήθηκε από το πρωτότυπο στις 7 Νοεμβρίου 2021. Ανακτήθηκε στις 7 Νοεμβρίου 2021.
4. ↑  «Of Monsters and Men». *Billboard*. Ανακτήθηκε στις 13 Νοεμβρίου 2021.
5. ↑   *Of Monsters and Men | CBC*, ανακτήθηκε στις 2021-11-07
6. ↑  «7 facts about Of Monsters And Men you maybe didn't know yet». *Channel* (στα Αγγλικά). Ανακτήθηκε στις 7 Νοεμβρίου 2021.
7. ↑  «Ragnar Þórhallsson (Musician) Wiki, Biography, Age, Wife, Net Worth, Family, Instagram, Twitter & More Facts». *Wiki and Biography world* (στα Αγγλικά). 13 Μαρτίου 2021. Ανακτήθηκε στις 7 Νοεμβρίου 2021.